*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*199. számú előterjesztés*

Bátaszék Város Önkormányzat Képviselő-testületének 2021. november 24-én

16.00 órakor megtartandó ülésére

Az általános iskolai felvételi körzetek megállapításának véleményezése

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  KOIS Bizottság 2021.11.22. |

***Tisztelt Képviselő-testület!***

A Szekszárdi Tankerületi Központ 2021. október 19-én érkezett megkeresésében megküldte – jelen előterjesztés mellékletét képező - a Szekszárdi Tankerületi Központ 2022/2023. tanévre vonatkozó kötelező felvételt biztosító általános iskolák felvételi körzeteiről készített tájékoztató tervezetét.

A nemzeti köznevelésről szóló 2011. évi CXC. törvény 50. § (8) bekezdése szerint a területileg illetékes tankerületi központ határozza meg és teszi közzé az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése alapján a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, *amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban*.

A tájékoztatóban a Szekszárdi Tankerületi Központ 2. pontja tartalmazza intézményünket, mely szerint:

***„2. Bátaszéki Kanizsai Dorottya Általános Iskola és Alapfokú Művészeti Iskola*** *(OM 201 327)*

7140 Bátaszék, Budai Nagy Antal utca 11.

***a) Bátaszéki Kanizsai Dorottya Általános Iskola és Alapfokú Művészeti Iskola*** *(OM 201 327)*

7140 Bátaszék, Budai Nagy Antal utca 11.

Felvételi körzet: Alsónyék, Bátaszék közigazgatási területe, valamint Pörböly közigazgatási területe a felső tagozatos általános iskolások vonatkozásában

***b) Bátaszéki Kanizsai Dorottya Általános Iskola és Alapfokú Művészeti Iskola*** *(OM 201 327)*

7142 Pörböly, Bajai út 69.

Felvételi körzet: Pörböly közigazgatási területe az alsó tagozatos általános iskolások vonatkozásában”

A fentiek alapján a Szekszárdi Tankerületi Központ tájékoztatójában a felvételi körzetek meghatározása helyesen szerepel.

A településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszáma intézményi és tagintézményi bontásban a következő:

2. a) 7140 Bátaszék, Budai Nagy Antal utca 11.: 57 fő

Fentiekre figyelemmel kérem az alábbi határozati javaslat elfogadását.

**H a t á r o z a t i j a v a s l a t :**

**általános iskolai felvételi körzethatár megállapításának véleményezésére**

Bátaszék Város Önkormányzatának Képviselő-testülete a nemzeti köznevelésről szóló 2011. évi CXC. törvény 50. § (8) bekezdésében meghatározott hatáskörében eljárva

a) a Szekszárdi Tankerületi Központ kötelező felvételt biztosító általános iskolák felvételi körzeteiről a 2022/2023. tanévre kialakított tájékoztatójában a Szekszárdi Tankerületi Központ 2. pontjában feltüntetett intézmény felvételi körzetének meghatározásával egyetért,

b) a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban az alábbiak szerint állapítja meg:

2. a) 7140 Bátaszék, Budai Nagy Antal utca 11. szám alatti intézmény: 57 fő

*Határidő:* 2021. november 30.

*Felelős:* Kondriczné dr. Varga Erzsébet

(a határozat megküldéséért)

*Határozatról értesül*: Szekszárdi Tankerületi Központ

irattár